

**OPĆINSKI NAČELNIK**

KLASA: 320-01/18-01/03

URBROJ: 2109/22-10-18-5

Orehovica, 03. listopada 2018.g.

Temeljem članka 8. Programa potpora poljoprivredi Općine Orehovica za razdoblje 2018.-2019. godine, KLASA: 321-01/18-01/03, URBROJ: 2109/22-11-18-1 od 10. rujna 2018. godine, općinski načelnik Općine Orehovica objavljujesljedeći

**J A V N I P O Z I V**

**za dodjelu potpora male vrijednosti u poljoprivredi za**

**kontrolu plodnosti tla na području Općine Orehovica u 2018. godini**

**1. Korisnici potpore**

Obiteljska poljoprivredna gospodarstva sa sjedištem odnosno prebivalištem na području Općine Orehovica upisana u Upisnik poljoprivrednih gospodarstava.

**2. Predmet potpore**

Korisnici potpore mogu ostvariti potporu male vrijednosti sukladno Programu potpora poljoprivredi Općine Orehovica za razdoblje 2018.-2019. godine za koji je Ministarstvo poljoprivrede izdalo pozitivno mišljenje o usklađenosti s pravilima potpore *de minimis* u sektoru poljoprivrede, za kontrolu plodnosti poljoprivrednog zemljišta koja obuhvaća:

- troškove uzimanja uzoraka na terenu

- laboratorijske analize uzetih uzoraka

- interpretacije rezultata

- izdavanje preporuke za gnojidbu

- ustrojavanje baze podataka o stanju plodnosti tla na području Općine Orehovica.

**3. Vrijednost potpore**

Ukupna vrijednost jedne kontrole plodnosti tla iznosi 356,25 kn sa PDV-om. Iznos potpore iznosi 80 % dokumentiranih prihvatljivih troškova, od čega 40 %, odnosno 142,50 kn, pokriva Općina Orehovica, a drugih 40 %, odnosno 142,50 kn, pokriva Međimurska županija, dok ostatak do pune cijene u iznosu od 71,25 kn pokrivaju Korisnici potpore.

**4. Rok za prijavu**

Javni poziv za podnošenje prijava otvoren je do 31.10.2018. godine ili ranije ukoliko budu iskorištena sva sredstva predviđena Proračunom (73 uzoraka).

**5. Način ostvarivanja potpore**

Svi zainteresirani podnose ispunjen Zahtjev za dodjelu potpore s propisanom dokumentacijom sukladno uvjetima i kriterijima za ostvarivanje prava na potporu iz ovog Javnog poziva i obrasca Zahtjeva.

Obrazac Zahtjeva moguće je besplatno preuzeti u općinskoj zgradi Općine Orehovica, u prostorijama Jedinstvenog upravnog odjela, na adresi: Orehovica, Čakovečka 9, ili na web stranicama Općine Orehovica [www.orehovica.hr](http://www.orehovica.hr).

Potrebna dokumentacija sastoji se od:

1. Ispunjenog obrasca Zahtjeva

2. Preslike rješenja o upisu Obiteljskog poljoprivrednog gospodarstva u Upisnik poljoprivrednih gospodarstava

3. Preslike osobne iskaznice nositelja obiteljskog poljoprivrednog gospodarstva – podnositelja zahtjeva

Na Javni poziv ne mogu se javiti podnositelji koji imaju nepodmirene obveze prema Općini Orehovica, a koje će se provjeriti u službenim evidencijama Općine Orehovica.

Podnositelji Zahtjeva podnose ispunjen Zahtjev sa propisanom dokumentacijom u zatvorenim omotnicama s naznakom ,,Ne otvaraj – Javni poziv za kontrolu plodnosti tla'' na adresu: Općina Orehovica, Čakovečka 9, 40322 Orehovica.

Zahtjev se podnosi preporučeno poštom ili neposrednom predajom u pisarnicu Jedinstvenog upravnog odjela Općine Orehovica, na adresi: Orehovica, Čakovečka 9.

Pojedini Korisnik može maksimalno tražiti kontrolu 4 uzorka tla, a jedan uzorak pokriva 5ha zemljišta.

**6. Vrednovanje zahtjeva i donošenje odluke**

Zahtjeve razmatra i ocjenjuje Povjerenstvo koje imenuje načelnik Općine Orehovica.

Odluku o dodjeli potpore male vrijednosti u poljoprivredi za kontrolu plodnosti tla na temelju prijedloga Povjerenstva donosi općinski načelnik, te će se ista dostaviti podnositeljima zahtjeva do 07.11.2018. godine.

Nepotpuni i nepravodobni zahtjevi, te zahtjevi koji ne udovoljavaju kriterijima ovog Javnog poziva neće se uzimati u razmatranje.

Općina Orehovica zadržava pravo izmjene i poništenja ovog Javnog poziva te pri tome ne snosi nikakvu odgovornost prema podnositeljima zahtjeva glede troškova sudjelovanja.

Općinski načelnik

**Franjo Bukal**